पाएं अपने शहर की ताज़ा ख़बरें और फ्री ई-पेपरडाउनलोड करें
झारखंड में साेमवार काे डेढ़ घंटे तक माैसम ने लाॅकडाउन लगाया। कई जिलों में दाेपहर दाे बजे तेज हवाओं के साथ जाेरदार बारिश हुई। ओले भी गिरे। साढ़े तीन बजे तक चले अंधड़, बारिश और वज्रपात सेे कई जगहाें पर जान-माल की क्षति हुई। गिरिडीह के पीरटांड़ स्थित बदगांवा में एक ही परिवार के चार सदस्याें समेत पांच लोग ठनका की चपेट में आ गए। इनमें तीन लाेगाें की माैत हाे गई।
मृतकाें में संजू देवी, नीलकंठ राय और खुशी कुमारी शामिल हैं। रेखा देवी और लक्ष्मण महतो का इलाज सदर अस्पताल में चल रहा है। सभी प्रधानमंत्री आवास याेजना के तहत अपना घर बना रहे थे। गढ़वा में तीन स्कूली बच्चों समेत चार लोग वज्रपात की चपेट में आए। झुलसे लोगों में मुंद्रिका चौधरी (65), अंशु कुमारी (10), शिवम पटेल (8) और दीपक कुमार (8) हैं। घर पर ही डॉक्टर ने बच्चाें काे स्लाइन चढ़ाया। इनमें दो बच्चों की हालत गंभीर है। चाईबासा में 3 लोग झुलस गए। दूसरी ओर, पलामू, लातेहार, रामगढ़, बाेकाराे, जामताड़ा में दर्जनाें कच्चे मकानाें की छतें उड़ गई। पेड़, सड़कों के किनारे लगे होर्डिंग, बैनर भी गिर गए। इस दाैरान शहर में सन्नाटा पसरा रहा। सड़कों पर कर्फ्यू सा नजारा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn